டி. எஸ். சௌந்தரம்
{{தகவற்சட்டம் நபர்/விக்கித்தரவு
  |fetchwikidata=ALL
  | noicon=on
 }}
 '''டி. எஸ். சௌந்தரம்''' (ஆகத்து 18, 1904 - அக்டோபர் 21, 1984) [[இந்தியா]]வின் தலைசிறந்த மருத்துவரும், விடுதலைப் போராட்ட செயற்பாட்டாளரும், சமூக சீர்திருத்தவாதியும் ஆவார்.&lt;ref name=hindu&gt;{{cite news | title=டி. எஸ். சவுந்திரம் | date=2017-08-18 | agency=தி இந்து | accessdate=19-08-2017 | author=ராஜலட்சுமி சிவலிங்கம் | location=மதுரை | pages=2}}&lt;/ref&gt;
 
 ==பிறப்பு==
 இவர் [[தமிழ்நாடு]], [[திருநெல்வேலி மாவட்டம்]], [[திருக்குறுங்குடி]] எனும் ஊரில் சுந்தரம்-இலட்சுமி அம்மா அம்மாளுக்கு மகளாக 1904 ஆம் ஆண்டு ஆகஸ்ட் 18 அன்று பிறந்தார். இவரது தந்தையார் [[தி. வே. சுந்தரம்]] தென்னிந்தியாவின் பிரபலமான [[டிவிஎஸ் குழுமம்|டிவிஎஸ் குழுமத்தின்]] நிறுவனர் ஆவார். சௌந்திரம் திருக்குறுங்குடியில் உள்ள பாடசாலையில் ஆரம்பக் கல்வி பயின்றார். முத்தையா பாகவரிடம் [[வீணை]] இசை கற்றார். தமது 10 ஆவது வயதில் வாய்ப்பாட்டிலும் வீணையிலும் தேர்ச்சி பெற்றார்.&lt;ref name=pp&gt;பைம்பொழில் மீரான்,'தலை நிமிர்ந்த தமிழச்சிகள்' தோழமை வெளியீடு,சென்னை-2007&lt;/ref&gt; 12-ஆம் வயதில் இவருக்குத் திருமணம் ஆகியது. ஆனால் விரைவிலேயே அவர் விதவை ஆனார். கணவர் டாக்டர் சுந்தரராஜன் இறக்கும் போது, சௌந்தரம் வீட்டில் இருக்கக் கூடாது என்றும் படித்து நாட்டுக்கு சேவை செய்ய வெண்டும் எனவும் அவரிடம் வாக்குறுதி வாங்கிக் கொண்டார். கைம்பெண்ணான தன் மகளை தந்தை சுந்தரம் [[தில்லி]]க்கு அனுப்பி அங்கு மருத்துவம் படிக்க வைத்தார். &lt;ref&gt;{{Citation |title=&quot;The Mahatma's magic lives on in Gandhigram&quot; |date=2011-11-11 |url=https://web.archive.org/web/20111111134436/http://www.goodnewsindia.com/Pages/content/institutions/gandhigram.html |website=web.archive.org |accessdate=2024-07-26}}&lt;/ref&gt;1936 இல் மருத்துவராகப் பட்டம் பெற்றார். [[மதுரை]]யில் சொந்தமாக இலவச மருத்துவமனையை ஆரம்பித்தார். கிராமப்பகுதிகளில் காங்கிரசு கட்சிப் பணிகளில் ஈடுபட்டிருந்த [[ஹரிஜன்|அரிசன சேவை சங்கத்தைச்]] சேர்ந்த [[ஜி. இராமச்சந்திரன்]] என்பவரைக் காதலித்து மகாத்மா காந்தியின் ஆசியுடன் அவரை மறுமணம் செய்தார்.
 
 ==பணிகள்==
 இவர் [[இந்திய விடுதலைப் போராட்டம்|விடுதலைப் போராட்டத்தில்]] ஈடுபட்டு [[மகாத்மா காந்தி|காந்தியடிகளின்]] [[ஹரிஜன்|அரிசன்]] இயக்கத்தில் இணைந்தார். காந்தியடிகள் இவரை கஸ்தூரிபாய் காந்தி தேசிய நினைவு அறக்கட்டளையின் தென்னிந்தியப் பிரதிநியாக நியமித்தார். இவர் திண்டுக்கல் சின்னாளப்பட்டியில் தொடங்கிய காந்தி கிராம அறக்கட்டளை 1976 ஆம் ஆண்டில் தன்னாட்சி பெற்ற [[காந்தி கிராமம் கிராமியப் பல்கலைக்கழகம்|காந்திகிராம பல்கலைக்கழகமாக]] மாறியது. 1952 ஆம் ஆண்டு நடந்த சட்டமன்றத் தேர்தலில் போட்டியிட்டு திண்டுக்கல் ஆத்தூர் தொகுதியில் வெற்றி பெற்றார். பெண்களின் திருமண வயது 18 ஆக உயர்த்தும் சட்ட முன் வடிவைக் கொண்டுவந்து அதை நிறைவேற்றினார். 1962 ஆம் ஆண்டு நாடாளுமன்றத் தேர்தலில் வெற்றி பெற்றார். அதன் பின் [[சவகர்லால் நேரு]] தலைமையில் அமைந்த அமைச்சரவையில் துணைக் கல்வி அமைச்சரானார்.&lt;ref name=pp/&gt; கட்டாய இலவச ஆரம்பக்கல்வியை அறிமுகம் செய்தார்.
 
 1962 ஆம் ஆண்டில் [[பத்ம பூசண்|பத்மபூசன்]] விருது பெற்றார்.&lt;ref name=hindu/&gt; இந்திய அரசு 2005 இல் தி. சு. சௌந்தரத்தின் அஞ்சல் தலையை வெளியிட்டது.&lt;ref&gt;{{cite web|url=http://www.thehindubusinessline.com/todays-paper/tp-economy/stamp-on-dr-ts-soundram-released/article2191200.ece|title=Stamp on Dr T.S. Soundram released|date=3 October 2005|work=The Hindu Business Line|accessdate=19 August 2017}}&lt;/ref&gt;
 
 டி. எஸ். சௌந்தரம், 3 சனவரி 1980 முதல் 21 அக்டோபர் 1984 முடிய [[காந்தி கிராமம் கிராமியப் பல்கலைக்கழகம்|காந்திகிராம பல்கலைக்கழகத்தின்]] துணைவேந்தராகப் பதவி வகித்தார்.&lt;ref&gt;[http://www.ruraluniv.ac.in/aboutgri?content=FormerViceChancellors  Former Vice-Chancellors]&lt;/ref&gt;
 
 == மறைவு ==
 21-10-1984 ஆம் ஆண்டு மறைந்தார்.&lt;ref name=pp/&gt;
 
 ==இதனையும் காண்க==
 * [[ஜி. இராமச்சந்திரன்]]
 
 ==மேற்கோள்கள்==
 {{Reflist}}
 == வெளி இணைப்புகள்==
 * ''[https://web.archive.org/web/20070313160945/http://www.hindu.com/fr/2005/02/18/stories/2005021801140300.htm Simple and selfless]'', centenary article in The Hindu, 18 February 2005
 *  [http://www.gandhigram.org/orgn/ppl.htm Bio details on Gandhigram website]
 
 [[பகுப்பு:1904 பிறப்புகள்]]
 [[பகுப்பு:1984 இறப்புகள்]]
 [[பகுப்பு:இந்திய விடுதலைப் போராட்ட வீராங்கனைகள்]]
 [[பகுப்பு:இந்திய சமூகசேவகர்கள்]]
 [[பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்]]
 [[பகுப்பு:பத்ம பூசண் விருது பெற்ற தமிழர்கள்]]
 [[பகுப்பு:இந்திய தேசிய காங்கிரஸ் அரசியல்வாதிகள்]]
 [[பகுப்பு:இந்தியப் பெண் அரசியல்வாதிகள்]]
 [[பகுப்பு:தமிழகப் பெண் அறிவியலாளர்கள்]]
 [[பகுப்பு:இந்தியப் பெண் அறிவியலாளர்கள்]]
 [[பகுப்பு:தமிழ்நாட்டுக் கல்வியாளர்கள்]]
 [[பகுப்பு:3வது மக்களவை உறுப்பினர்கள்]]
 [[பகுப்பு:இருபதாம் நூற்றாண்டு இந்திய அரசியல்வாதிகள்]]
 [[பகுப்பு:திருநெல்வேலி மாவட்ட நபர்கள்]]